**Helena Muñoz Amorós, secretària de l’Ajuntament de Ripollet (Barcelona),**

**C E R T I F I C O** : Que l’Ajuntament en Ple, en data 22 de juliol de 2021, adoptà entre d’altres l’acord següent:

**6.- Modificació de l’ordenança reguladora del preu públic per a la prestació del servei de menjador escolar, núm. 40.5.**

**Antecedents de fet:**

1.- En l’actualitat s’està gestionant una nova licitació, del Servei de menjador escolar, amb un nous preus del tiquet del menú, tant a les escoles d’educació infantil i primària, com a les escoles bressol. La nova licitació està prevista per al començament del curs escolar 2021-22. Això vol dir que la modificació dels preus del tiquet dels menús es preveu per al proper mes de setembre de 2021.

2.- Vist que amb data 1 d’abril de 2010 el Departament d’Educació de la Generalitat de Catalunya publica la RESOLUCIÓ EDU/790/2020 de 24 de març, per la qual es determina el preu màxim de la prestació del servei escolar de menjador dels centres educatius de titularitat del Departament d'Educació per al curs 2020-2021 **(**amb una pujada del preu del menú fix a 6,33 € i del preu del menú esporàdic a 6,96 €).

3.- Vistos els informes d’estudis de costos realitzats, tant per al servei de menjador de les escoles bressol, com de les escoles d’infantil i primària, que consten a l’expedient; signats pel tècnic de Serveis econòmics i la cap d’Educació.

4.- Vistos els actuals preus públics *PER A LA PRESTACIÓ DEL SERVEI DE MENJADOR ESCOLAR :*

*a) Per cada menú en escola pública 6’20 €*

*b) Per cada menú esporàdic en escola pública 6’80 €*

*c) Per cada menú en escoles bressol 6’88 €*

i que es proposen de modificar amb els següents preus (afegint el cost per separat del dinar i berenar en el menú d’escola bressol):

*a) Per cada menú fix en escola pública 6’33 €*

*b) Per cada menú esporàdic en escola pública 6’96 €*

*c) Per cada menú en escoles bressol 5’40 € (no inclou berenar)*

*d) Per cada berenar en escoles bressol 0´25 €*

5.- Vist que no és necessari realitzar la comissió d’estudi, ni la consulta pública prèvia, ja que es tracta d’una modificació puntual d’una ordenança reguladora d’un preu públic ja existent

6.-Vist el dictamen favorable de la Comissió Informativa de Serveis Centrals, en virtut dels articles 22.2.d) i 49 de la Llei 7/1985, de 2 d’abril, Reguladora de les Bases del Règim Local, el Ple Municipal adopta els següents **acords:**

**PRIMER.-** Aprovar provisionalment la modificació de l’ordenança reguladora del preu públic per a la prestació del servei de menjador escolar, núm. 40.5 amb els següents preus:

*a) Per cada menú fix en escola pública 6’33 €*

*b) Per cada menú esporàdic en escola pública 6’96 €*

*c) Per cada menú en escoles bressol 5’40 € (no inclou berenar)*

*d) Per cada berenar en escoles bressol 0´25 €*

**SEGON**.- Sotmetre l’expedient a informació pública i audiència als interessats pel termini mínim de 30 dies hàbils per a la presentació de reclamacions i suggeriments, mitjançant publicació d’aquest acord al portal web de l’Ajuntament, al Tauler d’Edictes i al Butlletí Oficial de la Província, conforme allò establert als articles 49 de la Llei 7/1985, de 2 d’abril, Reguladora de les Bases del Règim Local.

**TERCER**.- En el supòsit que no es presentessin reclamacions, la modificació de l’Ordenança reguladora del preu públic núm. 40.5 es considerarà aprovada definitivament de forma automàtica, havent de publicar-se el text íntegre del mateix, al portal web de l’Ajuntament, al Tauler d’Edictes i al Butlletí Oficial de la Província. La nova ordenança entrarà en vigor, de conformitat amb l’article 70.2 de la LRBRL, una vegada publicat l’acord i hagi transcorregut el termini fixat a l’article 65.2 de la LRBRL.

I, perquè consti, expedeixo aquest certificat, d’ordre i amb el vistiplau de l’Alcaldia, segons el que autoritza l’article 206 del ROFRJEL, advertint que encara no s’ha aprovat l’acta que conté l’acord.

Ripollet, a data de la signatura electrònica